Publication: Magyar Közlöny
Issue: MK-1999-95 (Year: 1999, Number: 95)
Era: 1990-2004
Section: Az önkormányzat képviselő-testülete az Ör. módosításáról rendelkező 5/1997. (IV. 3.) rendeletével az Ör.-t az
Paragraph Index: 546

(2) A helyi önkormányzat által szervezett, az e törvényben meghatározott kéményseprő-ipari közszolgáltatást a tulajdonos köteles igénybe venni.” A Kötv. 2. § f) pontja alapján a helyi önkormányzat rendeletben állapítja meg az elvégzendő szolgáltatás alapján a tulajdonost terhelő díjfizetési kötelezettséget, a díj mértékét, megfizetésének rendjét. A Kötv. idézett rendelkezései alapján tehát csak a helyi önkormányzat által szervezett települési szilárd és folyékony hulladék összegyűjtését, elszállítását és ártalommentes elhelyezését biztosító helyi közszolgáltatást, valamint az e törvényben meghatározott kéményseprő-ipari közszolgáltatást köteles a tulajdonos igénybe venni. A Kötv. e szolgáltatásokat közüzemi szerződés keretében megvalósuló közszolgáltatássá minősíti. A Kötv. alapján díjfizetési kötelezettség is csak e szolgáltatások esetén állapítható meg. A helyi önkormányzatok részére a Kötv. 1. és 2. §-a ad felhatalmazást a helyi szabályozásra. A Kötv.-nek az Ör. preambulumában hivatkozott 4. § (4) bekezdése az e törvény végrehajtását szolgáló rendeletalkotásra illetékes önkormányzatokat jelöli meg. A fentiek alapján megállapítható, hogy a Kötv. nem teszi lehetővé, nem ad felhatalmazást arra, hogy az önkormányzat rendeletében a fűnyírás és parkgondozás helyi közszolgáltatás kötelező igénybevételéről rendelkezzen, és díjfizetési kötelezettséget írjon elő. A Ptk. 198. § (2) bekezdése alapján jogszabály szerződés kötését kötelezővé teheti. A Ptk. 685. § a) pontja szerint e törvény alkalmazásában jogszabály: a törvény, a kormányrendelet, továbbá a törvény felhatalmazása alapján, annak keretei között az önkormányzati rendelet, a 19. § (1) bekezdésének c) pontja, a 29. § (3) bekezdése, a 200. § (2) bekezdése, a 209/B. §

Source: https://magyarkozlony.hu/hivatalos-lapok/3dd8b305705172f04bfb37d7c07f1bff8b7f8dcf/dokumentumok/f617cdd35095a694f154de5be6e4d24ec2990ad1/letoltes